Jeg døber dette skib Titanic.
Gud velsigne det -
- og alle, der sejler med det.
TITANICS SIDSTE TIMER
Fra producenterne skal lyde en stor tak -
- til forhenværende flotilleadmiral kaptajn Grattidge fra Cunard Line, -
- til orlogskaptajn Boxhall, 4. styrmand på Titanic, -
- og til de mange overlevende, der har fortalt om deres oplevelser.
Hør engang, Sylvia.
"White Stars RMS Titanic er det største fartøj i verden."
"Men også hvad skibets luksuriøse indretning angår, -
- indtager Titanic førstepladsen blandt verdens oceandampere."
"Der forefindes Vinolia Otto-sæbe til alle passagerer på 1. klasse, -
- og dermed er Titanic også førende, hvad luksustoiletsager angår."
Lad mig se.
Men kun til dem på 1. klasse. Resten vasker sig jo ikke.
Undskyld, min herre, er De udlænding? Eller ekstremist, måske?
Min kone og jeg synes, at Deres hånlige bemærkninger er upassende.
Vil man nedgøre sit lands bedrifter, bedes man gøre det privat.
Alle briter er stolte af det synkefri Titanic.
Min mand er sikkert helt enig. Han skal være 2. styrmand på Titanic.
Om forladelse.
- Vi misforstod Dem selvsagt. - Ja, sæbe er ikke noget at spøge med.
- Det var Deres tilslørede kritik. - Af reklamen, ikke af skibet.
- Påmønstrer De i Liverpool? - Nej, i Belfast.
Jeg misunder Dem. Ifølge aviserne er skibet nærmest en flydende by.
Et symbol på menneskets endegyldige sejr over naturen.
800 kasser valnøddekerner, Titanic. 3.000 dusin friske æg, Titanic.
Det er alt sammen til Titanic.
250 glas beluga-kaviar.
Ikke noget kalvekød, -
- men vi tager resten, forudsat at der siges god for det. Farvel.
- Titanics passagerliste. - Hvor mange rejser på 1. klasse?
332. 276 på 2. klasse og 708 på 3. klasse.
- Hvor mange om bord i alt? - 2.208.
Mange på 3. klasse går om bord i Cherbourg og Queenstown.
Sådan. Otte skabskufferter og ti almindelige kufferter.
Så er de klar.
- Værsgo, Sir Richard. - Tak.
Farvel, Sir Richard. Jeg håber, De får en behagelig rejse.
- Har du det nu varmt nok? - Ja tak.
Værsgo, Perkins.
Så, børn, nu kommer de.
Vis Sir Richard og fruen, hvor højt vi respekterer dem.
- Hvem er de? - Børn fra fattiggården.
De vil sikre sig en af vores kalkuner til jul.
Farvel, min egen. Glem nu ikke at skrive, vel?
- Vi sender et telegram fra skibet. - Pas nu godt på min øjesten.
- Gud være med dig, mit barn. - Tak, fader.
- Kom hjem, når jeres lykke er gjort. - Det skal vi nok.
- Hvad stiller du op med hest og vogn? - Jeg sælger dem, før vi går om bord.
- Sørg nu for at få en god pris, Tom. - Jeg skal nok tage mig i agt, fader.
Græd ikke, fru Farrell. Deres mand har truffet en fornuftig beslutning.
- Skal jeg hjælpe Dem op? - Tak.
Det er meget venligt af Dem.
Vent på mig!
Mon du bliver forfremmet, når turen er overstået?
- Ikke hvis de beholder Wilde. - Du var jo 1. styrmand på Majestic.
- Generer det dig ikke? - Nej. Det lader jeg Bill Murdoch om.
- Han er en ambitiøs mand. - Det er du da også.
Jeg vil hellere være nr. 2 på Titanic end nr. 1 på noget andet skib.
Jeg har den ære at tjene mit firma. Gagen giver jeg pokker i.
- Hvad vil du have med fra New York? - Du får intet billigere derovre.
Jo da. Strømpebånd. Af silke og med store sløjfer på.
Der er en butik, der henter dem hjem fra Paris. Blå, lyserøde -
- og skarlagensrøde. Hvad er der?
Jeg kan lige se dig købe strømpebånd med store sløjfer på.
Jeg kan lige se dig med dem på.
Bertie, klokken er mange.
Du skal ned til skibet.
10. APRIL
Godmorgen, hr. kaptajn.
- Sikke en afsked, hvad? - Ja.
Der venter os nok også en varm velkomst i New York.
Et stolt øjeblik, hr. bestyrelsesformand.
Også for Dem, Andrews. De har jo bygget skibet.
Det er Dem, der fortjener hæder. Jeg er bare en papirnusser.
Vi skulle gerne ankomme onsdag morgen.
- Det bør vi kunne gøre bedre. - Nu er det jo ikke noget kapløb.
Motorerne skal lige sejles til.
Det må kaptajnen afgøre. Jeg er kun passager på denne tur.
Hr. Murdoch, sig til, når landgangsbroen er halet ind.
SØNDAG DEN 14. APRIL
- Se, helt urokkelig. - Det er utroligt.
Havet er også blikstille.
Blikstille eller ej, mange andre skibe ville vippe alligevel.
Ganske rigtigt. Som De siger, er skibet helt urokkeligt.
- Nogen må have skubbet til bordet. - Om forladelse.
- Er der mere sukker? - Ja, hr. kaptajn.
- Hvad nu? - Andre skibe advarer om isbjerge.
Både SS Amerika og RMS Baltic.
- Umiddelbart syd for Cape Race. - Så langt sydpå ser man aldrig pakis.
Det var en mild vinter i Arktis. Isen må drive med Labradorstrømmen.
Vores passagerer har ikke travlt. Ellers ville de ikke sejle med os.
Beskeder til kaptajnen. Sørg for, han får dem med det samme.
- Hr. kaptajn, fra telegrafen. - Tak.
De må have mig undskyldt.
Isvarsler fra skibe foran os. Tillader De?
- Er det noget alvorligt? - Vi skal nok holde skarpt udkig.
Hør engang. Det er Titanic.
Hvad siger de?
"Tillykke til Joe og Hattie. Kærlig hilsen Mina og Bill."
Private telegrammer.
Passagererne må være ved muffen. De har været i gang hele dagen.
Drivis.
"Køb 200.000 rand til markedspris. Åbner på mandag."
- Manden bruger en formue. - Hvad lytter du til, gnist?
Titanic på sin jomfrurejse. De telegraferer til Cape Race.
- Hvor langt væk er de? - Signalstyrken er ganske god.
Omkring 50 sømil, vil jeg tro.
Send en besked til alle skibe.
"Fra SS Californian. Isvarsel."
Han synger vel nok godt.
Du bliver bare siddende.
Nu må det være nok. Lad os få noget med spræl i. En jig, Aloysius!
Skal vi danse? Danse?
- Må jeg, mor? - Ikke tale om.
Det er jo bare en uskyldig dans.
Godaften, milady. Sir Richard.
Godaften.
Han blev kaldt Leadville Johnny, -
- og han var den skrappeste guldgraver i hele Colorado.
- Jeg var 15, da vi blev gift. - Er det sandt?
Han havde ikke en klink.
Tre måneder senere fandt han guld, og pludselig var vi millionærer.
Ved De, hvad han så gjorde? Han byggede et hus til mig -
- og støbte sølvdollarstykker ned i alle gulvene.
Hvor anstrengende.
- Godaften. - Godaften, Kemish.
- Nogen problemer? - Nej, hun sejler som en drøm.
- Tak, Hesketh. - Velbekomme.
Jeg har sendt så mange, jeg kunne, men de kommer hele tiden med flere.
Nu igen.
- Godaften. - Beklager, hr. Phillips.
"Fra Titanic til søs. Ville ønske, du var her."
I guder...
- Noget nyt fra Cape Race? - En masse gentagelser.
Der kom et isvarsel fra Californian, der blev videregivet til broen.
Man får da heller aldrig fred.
Kom ind.
- Endnu flere? - Ja, desværre.
Bare læg dem der.
- Har du problemer, gnist? - Ikke det mindste.
- Godnat. - Godnat.
ISVARSEL. TÆT PAKIS OG MANGE ISBJERGE.
- Hold kursen, hr. kvartermester. - Javel.
- De sendte bud efter mig? - Ja. Temperaturen falder.
Ferskvandstankene må ikke fryse til, så vær venlig at holde øje med dem.
Det er bidende koldt. Kan du holde varmen?
Lad os gå ind igen. Vi må slet ikke være her på 1. klasse.
De kan beholde det sådan en aften som i aften.
ISVARSEL. TÆT PAKIS OG MANGE ISBJERGE.
- Godaften, hr. Lightoller. - Godaften, hr. kaptajn.
- Flere isvarsler? - Nej.
- Hvad er temperaturen? - Den nærmer sig frysepunktet.
Om en times tid er vi i Labradorstrømmen.
Vejret er stadig klart. Dannes der dis, må vi sætte farten ned.
Giv mig straks besked, hvis der er grund til bekymring.
Hr. Moody, sig til udkig, at de skal se godt efter drivis og isbjerge.
Sørg for, de forstår ordren og siger den videre, når de bliver afløst.
- Is forude, styrmand! - Javel.
Stands motorerne.
Det er isskosser. Jeg navigerer ikke uden om dem, før det bliver lyst.
- Skal jeg melde det? - Ja. Beregn vores position.
- Hvilke andre skibe er i nærheden? - Kun Titanic.
Meddel dem, vi ligger stille på grund af is. Groves beregner vores position.
Ordre fra broen. Hold øje med drivis og isbjerge.
Nu drikker I ikke al kakaoen, vel?
Chippy holder øje med ferskvandet, og udkig spejder efter havis.
- Nu går jeg min runde. - Tak, Light.
Det var så lidt. Godnat.
- Det må De undskylde. - Godaften, Blake.
Gider De hænge min frakke ind i min kahyt? Tak.
Altså cognac til herrerne og hvidvin og soda til damerne?
Præcis. Hør her, er De sikker på, der holdes topfartsøvelse i morgen?
Det sagde en af officererne, men jeg kan ikke garantere noget.
Her er en, der må vide det. Hr. løjtnant...
Ja? Godaften, de damer.
- En drink? - Nej tak, jeg er i tjeneste.
Vi har væddet om skibets fart. Er det sandt, at kaptajnen vil prøve den af?
Det er muligt.
Hvad gætter De på, hr. løjtnant?
- Det bør jeg vist ikke afsløre. - Hvorfor ikke?
Er det ikke forkert at vædde om noget, De ved med sikkerhed?
- Vil De ikke have den drink? - Senere. De må have mig undskyldt.
Davs, du. Vi prøver at finde vores køjer.
I må ikke gå denne vej. Det her er 2. klasse.
Tag det ikke ilde op, makker.
Ned for enden og så til venstre.
- Godaften. - Godaften, hr. hovmester.
- Kan jeg hjælpe med noget? - Ellers tak.
Vinder han stort? De ved, hvem jeg mener.
- Ja, det gør han faktisk. - Jeg har set ham før. På Majestic.
- Navnet er Rogers. - Nå? Sidst var det Yates.
- Har de råd til at tabe? - De er ganske velbeslåede.
Giv dem et praj om, hvad de er oppe imod. Vi vil ikke have ballade.
Det kan give både skibet og Dem et dårligt ry. Godnat.
Jeg går med, sagde jeg.
En flush.
Her er vores omtrentlige position.
- Du havde fået resten af beskeden? - Nemlig.
Hvad siger han?
Han siger: "Klap i."
Nu telegraferer han til Cape Race igen. Flere private beskeder.
En stor kanon vil have sin private togvogn stående klar i New York.
Nå, nu må jeg hellere krybe til køjs.
Når jeg har fri, vil jeg gerne lytte lidt.
- Kan du forstå morsekoder? - Et enkelt ord her og der.
Så må vi udnævne dig til 2. telegrafist.
- Så kan du sidde og spidse ører. - Jeg tager dig på ordet.
Halløj, doktor. Er der en, der er syg?
- Det er et barmhjertighedsbesøg. - Jeg håber ikke, hun er alt for ung.
De har en beskidt tankegang.
Kom ind.
Hvad kan jeg hjælpe med, doktor?
De kan stoppe arbejdet og tage en dram at gå i seng på.
- Jeg har en her. - Tag nu imod en læges råd.
Kom ind.
Hvad står der?
"Varmebordet i kabyssen fungerer ikke."
"Skrivestuen skal efterses."
"Suiternes knager er monteret med for få skruer."
Deres skib må være ved at falde fra hinanden.
- Jeg er bare meget omhyggelig. - Først mennesker, derefter ting.
- Til Deres helse, hr. Andrews. - Og Deres.
Få nu fingeren ud!
Ja?
Et stort skib nærmer sig på styrbords side.
- Hvor langt væk er det? - Måske 10 sømil.
Undersøg hellere, hvem det er. Kontakt dem med morselampen.
- Hvad ser I? - Isbjerg ret forude!
Isbjerg ret forude.
Roret hårdt styrbord! Ful kraft bak!
- Luk skottedørene! - Javel!
Roret hårdt styrbord!
Op ad trappen med jer! Ovenpå!
- Hvad skete der? - Et isbjerg.
Jeg lagde roret hårdt styrbord og slog bak, men det var for tæt på.
Stop motorerne.
Min drink skvulpede over. Hovmester!
Jeg så det. Det var enormt. Vi undgik det med en hårsbred.
Hvad siger De til min souvenir? Det flyder med det på dækket.
Undskyld. Lad mig få en whiskysjus!
Vi er gået på grund. Gået på grund på Newfoundland.
Det aner du ikke en brik om.
Klap i, og få slukket de ovne!
Vi har mistet et skrueblad. Det skete også på Majestic.
Nu må vi nok tilbage til Belfast.
Pumperne er sat i gang. I bliver her og slukker ilden.
I hørte ordren! Kom så, drenge!
Kom så, ned med jer igen.
Jeg har oven i købet fødselsdag i dag.
Hvis der ikke er noget at se, så går jeg i seng igen.
- Hvad er der galt? - Ikke noget. Vi sejler snart igen.
Ja?
- Hvorfor ligger vi stille? - Vi har et problem.
Kaptajnen beder Dem komme op på broen.
- Lige nu? - Meget gerne.
Vi tager vand ind hurtigt. Postrummet er fyldt op.
- Fungerer pumperne? - Ja.
Men maskinrummet har brug for flere.
Sikke et sort uheld. Tror De, skibet er svært beskadiget?
Ja, det er jeg bange for.
Hvor meget bliver vi forsinket?
Vi har ramt et isbjerg. Jeg tror, skibet er svært beskadiget.
Jeg vil gerne vide, hvor alvorligt det er.
Jeg går ned og ser efter.
Hvis vi skal spille, skal vi gøre det ordentligt.
Flot spillet!
- Lad os gå ned og være med. - Men de er jo fra 3. klasse.
Er der andet, De vil se?
Nej.
- Få folk op herfra i en fart. - Det skal jeg nok, hr. Andrews.
- Hvorfor ligger vi stille? - Et isbjerg, frue.
Vi skulle jo nødigt sejle ind i noget.
- Hvad sker der? - Vi stoppede og lukkede damp ud.
- Vi ramte vel en isflage. - Jeg kan ikke sove for den larm.
- Skal jeg give dig en hånd? - Jeg er færdig med Cape Race.
- Du kan hjælpe med bogføringen. - Så tager jeg lige noget tøj på.
- Tror du, vi må vende om? - Sådan noget må du ikke sige.
Så får vi ikke et øjebliks fred.
Situationen er som følger: Vand i forstavnen.
Lastrum 1 og 2, postrummet -
- samt kedelrum 6 og 5.
Det vil altså sige en 100 meter lang lækage, der går derfra -
- og dertil under vandlinjen.
- Er De enig? - Ja.
Pumperne holder vandet i ave her, men de første fem rum står under vand.
Hvad gør vi ved det?
Skibet vil synke, hr. kaptajn.
Det kan det da ikke.
- Det er jo synkefrit. - Det kan ikke flyde. Se her.
Det kan flyde med tre af de forreste fem rum under vand. Sågar med fire.
Men ikke med alle fem rum fyldt. De vandtætte skotter går kun til dæk E.
Vægten af vandet i boven vil trække forenden ned, -
- og så flyder rum 5 over i rum 6, rum 6 over i rum 7 og så videre.
Det er ren matematik. Så hårdt såret kan skibet ikke holde sig flydende.
- Hvor lang tid har vi? - Det regner jeg på nu.
Vi tog 4 meter vand ind i løbet af de første 10 minutter.
Det går ikke voldsomt hurtigt. Vi burde have halvanden time mere.
Ja, deromkring.
- Der må ikke udbryde panik. - Nej.
Vær forsigtig med, hvad De siger til passagererne.
- Hvor mange er vi om bord? - 2.200 eller mere.
Der er plads i redningsbådene til... Hvor mange?
1.200.
Jeg tror ikke, reglementet har taget højde for denne situation.
Tror De?
Mine herrer, vi befinder os i en vanskelig situation.
Vi må indstille os på at forlade skibet.
Hr. Murdoch kalder passagererne sammen.
Hr. Lightoller gør bådene klar til at blive sat i vandet.
Hr. Boxhall informerer besætningen.
Hr. Moody bistår hr. Lightoller. Wilde og Pitman bliver på broen.
Alt skal foregå i god ro og orden. Der må ikke udbryde panik.
Jeg giver besked, når vi er klar til at sætte kvinder og børn i bådene.
Fortsæt.
Hr. kaptajn... Overdriver De ikke faren?
- Desværre ikke. - Hvor er Andrews?
Jeg følger hans råd. Skibet vil gå under.
Det kan det da ikke. Der er heller ikke plads til alle i redningsbådene.
Det er jeg klar over.
Vi må bede til Gud om, at det ikke kommer så vidt.
Hør så godt efter. Skibet er svært beskadiget.
Vi skal gøre bådene klar. Det skal gøres...
Det skal gøres hurtigt og effektivt. Der må ikke udbryde panik.
Vi har jo ikke øvet det her, -
- men I er alle sammen sømænd med hjerner. Nu får I brug for dem.
Bådsmand, lad os komme i sving.
Skibet er svært beskadiget. Anmod om assistance.
- Skal jeg sende et nødsignal? - Med det samme.
Bed det nærmeste skib om at komme så hurtigt som muligt.
Forstået? Det er vores position.
- Hvad er det for en damper? - Jeg ved det ikke.
De er nok også havnet i isen. De stoppede omkring syv glas.
Jeg prøvede med morselampen, men de reagerede ikke.
Nu tørner jeg ind.
- Godnat. - Godnat.
Er der nogen?
Frankfurt, 150 sømil herfra. Mount Temple skulle være tættere på.
Der må da være andre. Prøv at sende det nye SOS.
Måske bliver det din første og eneste chance.
Kom ind.
Undskyld forstyrrelsen, men det er på kaptajnens ordre.
Der er bøvl med skibet. Alle skal iføre sig varmt tøj og redningsvest -
- og begive sig op på dækket. Det er en ren formalitet, frue.
Så står vi op! På med tøjet og redningsvestene!
Jeg sagde, på med tøjet og redningsvesten. Tjep tjep.
Goodyard!
På med redningsvesten og tøjet. Få den så på!
Fart på. I har haft tid nok. Ikke folde presenningerne.
- Jeg må insistere på... - Hvad er der i sækken?
- Brød. - Fint, smid den op i båden.
Alle både må og skal bemandes med sømænd.
Alt er under kontrol. Vær venlig at gå ned i salonen.
Få så drejet de håndsving!
Vand?
Vand!
Gutter, der er vand i kahytten.
Janek, se lige. Sikke et svineri.
- Op med jer, vi synker! - Klap i.
Op med jer! Det er på kaptajnens ordre!
- Tag nu og sluk det lys. - Bøller.
Stewardesse... Hvorfor har De ikke redningsvest på?
- Folk må ikke tro, jeg er bange. - Lad dem se Dem med den på.
Tag den på, også for Deres egen skyld.
Nu skal jeg hjælpe Dem, frue.
Hvor er det dog irriterende. Alle ved, at skibet ikke kan synke.
- Nå, der er I. - Jeg var ellers lige faldet i søvn.
Pyt nu med det. Hvor er Pat blevet af?
Hold lige min taske.
Op, hurtigt!
Man siger, alle piger ender med at ligne deres mødre.
Den ældste er mere kælen, hvis du forstår, hvad jeg mener.
Jeg forstår det udmærket. Så glem dem begge to denne gang.
Og invitere deres mor ud?
Det lyder ikke, som om det er nogen dårlig ide.
Man bliver helt varm under kraven. Jeg tørner ind. Sov sødt.
Godnat, gnist.
Hr. Dean! Vi har netop modtaget et nødsignal.
Titanic har ramt et isbjerg. Vi skal komme straks. De synker.
- Titanic? Sikke noget sludder. - Så går jeg til kaptajnen!
- De overtager posten. - Javel.
Hr. kaptajn!
Hvad i alverden?! Har De ikke lært at banke på?
Et nødsignal fra Titanic. De er ved at synke.
Jeg beklager meget, hr. kaptajn...
Hr. Dean, vend skibet og sejl mod nordvest. Jeg beregner kursen.
Cottam, er De sikker på, det er Titanic?
Ja, der er ingen tvivl.
Svar dem og bed om flere oplysninger. Sig, vi kommer så hurtigt som muligt.
Hr. kaptajn...
Vi har kontaktet Carpathia. De er på vej hen til os.
- Hvor langt væk er de? - 58 sømil.
De bør være her om fire timer.
- Fire timer? - Ja.
Hvad med det skib der? Det er omkring 10 sømil væk.
Svarer de ikke?
Nej. Så ville signalet trænge klart og tydeligt igennem.
Måske er telegrafen ikke døgnbemandet. Måske har de slet ingen.
Tak, Bride.
Hr. Moody, bed hr. Boxhall affyre nødraketterne.
Én hvert femte minut fra bagbords side.
Alle både til bagbord er gjort klar. Skal jeg fylde dem?
Ja.
Anbring kvinder og børn i dem og hejs dem ned.
- Det ligner en raket. - Ja.
Gad vide, hvorfor sådan et skib affyrer raketter?
Nummer 22. En, to...
- Værsgo at gå om bord, frue. - Hvad med min mand?
- Kvinder og børn først. - Gør det hellere.
I sådan en lille båd? Da ikke uden min mand.
Fruen har ret. Det er fuldstændig forrykt.
Vær venlig at hjælpe mig op.
Der er ikke noget at gøre, hvis hun ikke vil med.
- Værsgo at gå om bord, frue. - Og dø af kulde? Ikke tale om.
- Vil De gå om bord, frue? - Tak.
Eileen! Eileen!
Du kommer ikke om bord igen i morgen uden at vise billet.
- Hvad skal det til for? - Det er en ordre.
Damerne er da mere sikre her.
Det har kaptajnen en anden mening om.
Har I bemærket, at skibet har fået noget af en slagside?
- Det kan ikke være rigtigt. - Det er næppe noget alvorligt.
Dette skib kan ikke synke.
Fart på. Kom så i sving, gutter.
Hvad nytter det? Alle pumper i Belfast kunne ikke stoppe det vand.
Men jo længere vi holder os flydende, jo flere liv kan vi redde. Gå til den!
Undskyld.
- Jeg har en opgave til Dem. - Skal De ikke op på dækket?
Find alle redningsveste og ekstra tæpper frem og få dem delt ud.
Jeg går i gang med det samme.
Hr. Andrews... Jeg vil gerne spørge Dem om noget.
Jeg har kone og tre børn med. Hvor alvorligt er det?
Jeg er ikke panisk anlagt.
Skibet har en time igen. Lidt længere, hvis de øvre skotter holder tæt, -
- men ikke meget mere. Få Deres kone og børn i bådene.
Tak. Hr. Andrews...
De og jeg vil muligvis være i samme båd senere.
Ja, muligvis.
Denne vej, så hurtigt som muligt.
Hvad er det, der foregår? Folk render rundt og larmer ovenpå.
Det er en trist affære. Skibet har ramt et isbjerg og taget skade.
Vi bliver nok en dag forsinket. Og for at det ikke skal være løgn, -
- holder kaptajnen på formerne.
Alle kvinder og børn skal i redningsbådene.
. Åh nej. - Desværre.
Er det strengt nødvendigt?
Ja. Jeg synes, vi skal gøre, som kaptajnen siger.
Så gør vi det, Robert.
Vi må pakke børnene godt ind i sengetæpperne.
Jeg tager mig af Tom, hvis du ordner pigerne.
Tom... Tom, du er nødt til at stå op.
Sådan, dygtig dreng.
Kom så! Op med jer!
Hurtigt! Skotten brister!
Tilbage i bådene!
- For en sikkerheds skyld, frue. - Jeg nægter at tage den på.
- De skal tage en vest på. - Jeg kan ikke fordrage den.
Prøv den nu på, søster. De er sidste skrig.
Hovmester, gider De aflyse min tid hos frisøren? Sig, jeg er ude at ro.
Følg med mig, de damer.
- Lad mig få min. Det er den! - Rolig, der er mange mennesker.
Jeg må have mine smykker. Jeg har en kvittering på dem.
Vi hører, de sætter kvinder og børn i bådene.
Det her er ikke vejen til 3. klasse-bådene.
- Hvilken vej er det så? - Den bliver åbnet, når tid er.
Nå, så det bliver den? Det vil vi se først.
- Jeg lukker mere ned for dampen. - Så må jeg koble noget fra.
De kan starte med blæserne i kedelrummet.
Hvordan ser det ud deroppe? Har vi en chance?
Bare sørg for at holde lyset tændt. Jeg skal nok sige til, når vi må væk.
Men det går nok. Carpathia skulle være på vej.
De kan være her når som helst.
Lad os håbe, de har ret.
Hvis nogen har lyst til at bede, skal det være nu.
Resten kan drikke en kop te sammen med mig.
Sluk for varmesystemet, og hvad ved jeg, -
- bare De giver mig så meget damp som muligt.
Hr. Dean, gør besætningen klar til at tage imod de overlevende.
Gør bådene klar til at blive sat i vandet.
Tænd lys langs skibssiden. Åbn alle landgangsdøre.
Anbring reb ved alle døre og lærredsslynger til de sårede.
Og træk alle stormlejdere ned. Er det forstået?
Hr. kvartermester.
Tilkald lægen og chefhovmesteren. Bed dem melde sig på broen straks.
Nej, hun kan ikke være her. Der er ikke plads i denne båd.
Du skal give plads til hende! Mor, du skal om bord!
- Godt, så kom. - De må få min plads.
Joe, du tager roret.
Jeg kommer, skat.
Klar til at fire ned!
- Skulle du ikke styre båden? - Det kan Joe bedre klare.
Damerne først, ikke sandt?
Så firer vi!
Hurtigt! Få nu lidt fart på!
Stands!
- Vær venlig ikke at blande Dem. - Vi må have de både i vandet!
Vil De have, folk skal drukne?
Det kommer de til, hvis det går for hurtigt. Bland Dem udenom.
Fortsæt!
Han får ballade, når vi kommer til New York.
Hvad sker der? Er de blinde?
Det er den sjette raket, de affyrer.
Jeg må hellere varsko kaptajnen.
Hvad nu?
Den store damper affyrer raketter. Seks indtil videre.
Måske er det rederisignaler. Kontakt dem med morselampen.
Javel.
Kaptajnen tror, de signalerer til et andet skib om isen.
De ligger underligt i vandet. Det er, som om de har slagside.
Det er på grund af vinklen, de har i forhold til os.
- Værsgo, frue. - Jeg vil i samme båd som min veninde.
Frue, stig nu om bord. Man kan ikke vælge frit mellem bådene.
Giv plads!
- Jeg vil i seng igen, far. - Du skal ud og sejle, min dreng.
Først skulle vi op. Så fik vi besked på at vente her.
Gid de dog kunne bestemme sig. Deres vægelsind er meget forvirrende.
Hvis der ingen fare er, hvorfor skal vi så have redningsveste på?
Ingen diskussion. Alle skal have redningsveste på.
Pat og jeg har fundet en vej ud. Kom med. Pat er gået i forvejen.
Måske signalerer de, men jeg er ikke sikker.
Det kan også være en toplanterne, der glimter.
De skulle have et skud hagl, skulle de.
Denne vej, frue. Hurtigst muligt.
Hele vejen ned ad gangen.
Vandet har nået dæk E. Tiden er knap. Om nødvendigt må du skubbe dem i.
- Forsæt op på dækket! - Denne vej, frue.
Så hurtigt som muligt. Hele vejen ned ad gangen.
Jeg vil ikke derned! Så hellere dø!
Jeg har aldrig siddet i en robåd før. Jeg falder bare i!
De har ikke noget valg, frue.
Så er vi her.
Godt, Michael. Vi skal op her.
KUN FOR 2. KLASSE
Hov, ingen passagerer fra 3. klasse her!
- Så lad dog damerne komme op. - Nej, jeg mister mit job.
Du mister dine tænder, hvis du ikke klapper i.
- Kom, før han henter nogen. - Hvilken vej til bådene?
Der er frit valg, min ven. Alle veje fører til Rom.
Denne vej, Pat.
Kom så, frue.
- Nej, jeg vil ikke! - Kvinder og børn først, frue.
Lottie, du må være tapper. Jeg får plads i en anden båd.
- Kom nu! - Robert, det går ikke.
Vi må nok opgive at køre til Philadelphia og tage toget i stedet.
Henry vil ikke bryde sig om, hvis vi bliver to dage forsinket.
Jeg går ikke om bord, Robert.
Min elskede, jeg har aldrig bedt dig adlyde mig, -
- men nu er du nødt til det.
Det er ren procedure med kvinder og børn først. Vi andre er ganske trygge.
- Er det sandt? - Naturligvis.
Værsgo, frue. Børnene kommer straks bagefter.
Opfør jer nu pænt, og pas godt på jeres mor.
Vær så artig.
Farvel, min elskede søn.
Kom, min dreng.
Tak.
Alle holder afstand til båden! Ryk tilbage! Kom så!
Vær venlig at rykke tilbage.
Så firer vi!
Hold hænderne inden for båden.
- Sig farvel. - Farvel, far.
- Lad os følge efter de andre. - Og blive smidt ud? Nej, denne vej.
1. klasse.
Kom så, Pat.
Jeg bryder mig ikke om det, Mary. Vi går ovenpå.
Vent! I skal nok få besked, når I må gå op.
Nummer 18.
Så firer vi!
Vent!
- Kom her. - Men der er jo plads.
Kun kvinder og børn!
Frøken Russell? Jeg troede, De var om bord i en båd.
Jeg må have min lykkegris med.
Jeg har fået nok.
- Vi kan afregne senere. - Ja ja, senere.
- Måske har han en aftale. - Måske har han ret.
Jeg begynder at tro, at vi er i en slem knibe.
Hvad skal vi så spille nu, mine herrer? Fisk?
- Hvad nyt? - Carpathia.
De skyder 17 knob og bør være fremme klokken 03.30.
Så er det for sent.
Der må være andre i nærheden. Bliv ved med at forsøge.
- Jeg har en redningsvest til dig. - Bare læg den der.
- Kan de ikke se os? - Nej.
Der var noget, der blinkede, men det var nok deres toplanterne.
- Hr. kvartermester. - Ja?
- Kan De morsealfabetet? - Ja.
Så send signalet: "Dette er Titanic. Vi synker. Gør jeres både klar."
Javel, hr. kaptajn.
De hjælper til med bådene.
Hr. Boxhall. Spørg hr. Wilde, hvor våbnene opbevares.
Vi kan få brug for dem senere.
Det lykkedes, Michael!
Nej, jeg vil ikke! Jeg vil blive hos dig!
Kom så, de damer!
- I hørte manden. Af sted. - Du må også tage med.
Gå nu om bord, mit barn. Jeg beder dig.
- Er båden fuld? - Vi har et par damer mere.
Så kom. Det skal gå hurtigt.
Kom så, de damer! Kom!
Gå hellere.
Pas på, hvor De træder. Ryk lidt sammen i båden.
- Vi må vel godt få én kuffert med. - Nej, min ven, ingen bagage.
Men mit brudeudstyr... Alt, hvad vi ejer og har, er her.
Ikke alt.
Én sømand er da ikke nok til at håndtere den her båd.
- Stop en halv! - Stands! Hvad er der galt?
Vi har kun én sømand med.
Er der nogen ledige sømænd?
Jeg tager gerne med.
- Er De sømand? - Jeg er lystsejler.
Hvis De kan komme ned ad tovet, kommer De med.
Sving tovet ind!
Held og lykke.
Så firer vi!
Kvinder og børn i bådene! Kvinder og børn først!
- Gå nu om bord, Rachael. - Jeg beder Dem, fru Straus.
Jeg har altid været ved min mands side. Skulle jeg forlade ham nu?
Vi har været sammen i mange år, Isidor. Hvor du går, følger jeg.
De tilstår nok en ældre herre som hr. Straus en plads i en af bådene.
Nej. Jeg tager ikke af sted før de andre mænd.
Vi bliver her.
Kom, min egen.
Hun har ret. Vi bliver også sammen.
Men hun er gammel, og du er jo ung.
- Jeg kan klare mig selv. - Det kan vi begge to.
Pas på, hvor De træder. Lige et øjeblik!
- Det er kun for kvinder og børn. - Jamen han er jo kun 13 år.
Så værsgo, knægt. Pas godt på din mor.
Hold nu afstand, folkens!
Det er absurd. På skibets anden side går både herrer og damer om bord.
Jeg begriber ikke, hvorfor vi skal stå her.
- Er der mon plads til alle i bådene? - Selvfølgelig er der det.
- Hvad gør vi nu? - Skal vi gå op på dækket?
- Hvor skal vi gå hen? - Få de cigaretter slukket.
Kender I ikke reglerne? Jeg melder jer til kaptajnen.
- Op med jer, I to. - Nej, lad mig blive i båden!
Alle officerer er blevet kaldt til overstyrmandens kahyt.
Ingen mænd i bådene, før alle kvinder er om bord!
De må altså skynde Dem lidt, hr. Guggenheim.
Den rædsel er ubekvem. Den snærer.
- De burde være oppe på dækket. - Send bud efter min tjener.
- Må jeg komme med? - Værsgo.
- Er der plads til mig? - Ja, hop om bord.
Godaften, frue. Dette er nok det bedste sted at være.
FØRSTE KLASSE
Luk gitteret op!
- Luk nu op! - Lad mig komme til.
Hør, hvad foretager I jer? Jeg skal få jer sat i arresten.
Opgiv det, gutter, og red jer selv.
- Stadig ikke noget svar? - Ikke endnu.
- Så affyr de sidste raketter. - Javel.
Kom så, de damer.
Nu må du af sted, min elskede.
Farvel. Gud velsigne dig.
Pas godt på dig selv og Jeanie.
- Vi skal bruge nogle sømænd. - Det er os, drenge!
Gør klar til at fire ned.
Så firer vi!
- Der er kun en håndfuld i den båd. - Hvorfor fylder de dem dog ikke?
- Kvinder og børn op på dækket. - Kvinder og børn!
Kun kvinder og børn!
Se! Alle bådene er væk!
Der er kun fire! Der må da være flere!
- Hr. kvartermester... - Pas på.
Det var den sidste.
- Intet svar på signalerne? - Nej. De ligger vel og sover.
Find hr. Murdoch. Han har brug for hjælp.
Gud være jer nådige.
Om bord med jer!
Denne vej. Det er snart overstået. Mændene skal nok klare sig.
Gør plads! Kaptajnen bad mig hjælpe Dem.
Du må styre båden. Pas på, den ikke bliver overfyldt.
Frue... Hvis jeg ikke klarer den, -
- vil De så være god at sende dette til min søster? Det er adresseret.
Glem det nu ikke.
Der går lige et øjeblik.
Er De ikke lidt pessimistisk?
Ingen kan overleve i det iskolde vand. Vi har dårlige kort på hånden.
Jeg har aldrig været en god taber. Jeg vil om bord i en båd.
Så held og lykke.
Ikke flere!
Der er ikke mere plads i båden! Der er ikke mere plads!
Hvor skal vi så gå hen?
Op i den anden ende.
Klar til at fire ned!
Er du klar?
- Er der ikke flere? - Så firer vi!
Stands!
Fortsæt.
Noget nyt, Phillips?
Carpathia er på vej i al hast.
Olympic ville vide, om vi kunne sejle dem i møde, -
- og Frankfurt beder om at få flere oplysninger. De fatter ikke alvoren.
Det kan ikke være nemt at begribe.
Maskinrummet sejler i vand. I kan snart ikke sende mere.
- Sig det til Carpathia. - Javel.
- Og bed dem skynde sig. - Javel.
Der er lagt tæpper frem, og vi indretter salonerne til sovesale.
Vi er nødt til at omgruppere passagererne på 3. klasse.
Øjeblik.
Vores passagerer må blive i deres kahytter, så de ikke går i vejen.
Bemand alle gange med opvartere og sig til dem... Hvad nu, Cottam?
En besked fra Titanic. Maskinrummet står under vand.
De kan snart ikke telegrafere mere. De spørger, hvornår vi er fremme.
Sig, der går to timer mere.
Hold afstand! Ti damer mere!
Ti damer mere! Kun damer!
Så er der ikke mere plads!
Nu ingen panik! Behersk jer dog! Hold afstand!
Ingen panik!
Så behersk jer dog!
Hold afstand!
Hr. Lowe, De styrer båden. Gør klar til at fire ned!
Så firer vi!
Værsgo, søster. Den kan holde jer varme.
Tænk ikke på mig. Jeg er godt polstret med fedt.
- Bliv ved med at ro. - Vi skulle jo blive tæt ved skibet.
Så bliver vi suget ned, når det synker.
- Så kom selv og ro med. - Jeg har kommandoen her.
Vi tøser kan også ro. Ikke også? Så kan vi bedre holde varmen.
- Jamen... - Knyt, skipper.
Du skal få roere, skal du.
Skynd Dem lidt.
Beklager, kun én dame mere.
- Dig først. Du har børn derhjemme. - Vi har ikke meget tid, frue.
Værsgo, frue.
De skal nok komme med næste båd, frøken Evans.
Vi synker hurtigt nu. Er alle både i søen?
- Bortset fra de to foldebåde. - Vi får dem aldrig op på daviderne.
Vi må skubbe dem ud, når skibet synker.
Jeg løsner surringen. I to, kom med mig!
Er der nogen, der kan hjælpe til?
Fjern forstøtningerne! To mand om hver.
Der er jo ingen, der lytter.
Det gør de heller ikke, når de spiser, men vi spiller alligevel. Ikke sandt?
- Det er vist godt for fordøjelsen. - Netop. Det beroliger nerverne.
Nummer 24.
- Hr. Guggenheim, redningsvesten... - Den var ubekvem.
Vi er iført vores stiveste puds og parat til at gå ned som gentlemen.
Skulle der tilstøde mig noget, -
- skal min kone have at vide, at jeg gebærdede mig anstændigt.
Lad os prøve at få den udenbords.
Besætningen forsøger at få to foldebåde i søen.
Der er uden tvivl plads til fruen i en af dem.
- Du kan stadig nå det, skat. - Nej.
Vi stævnede ud sammen, og vi skal tage herfra sammen.
Er De gift, hr. Andrews?
Ja.
Og hvis min hustru var her, -
- ville hun nok gøre, som jeg bad hende om.
Har De familie?
Det gør en vis forskel, ikke?
Det er muligt.
Så lad mig give jer et råd. Bliv ikke for længe på skibet.
Tag redningsveste på og fir jer ned i vandet ad rebene langs skibssiden.
Spring ikke, hvis I kan undgå det.
Svøm så straks væk fra skibet. Bådene vil holde sig på god afstand.
Tak, det skal vi huske på.
Og tag hvidt tøj på, så man kan se jer.
Gad vide, om han vil forsøge at redde sig selv.
Vi gør et forsøg.
Så lemper vi den fremad!
Hold rebene godt stramme!
- Alle mand op! - Kom så, gutter!
Alle op på dækket!
Nu går strømmen, John.
Af sted, Phillips. De kan ikke gøre mere.
Nu må hver mand redde sig selv.
Pas godt på jer selv. I er fritaget for jeres pligter.
Gud velsigne jer.
John... John!
Det nytter ikke, John. Strømmen er gået.
- Hov, du der! - Lev og lad leve.
John! John!
Læg så kræfter i!
Hold godt fast i rebene!
Videre, makker!
Hold godt fast i rebene!
Hold godt fast!
Glem den! Vi må prøve med styrbords foldebåd!
Alle mand fra borde! Enhver må redde sig selv!
Mor! Mor, hvor er du?
Hurtigt! Denne vej!
Så er det slut. Vi har gjort vores pligt.
Nu kan vi godt gå.
nærmere, Gud, til dig
nærmere dig
opladt mit øje ser
stigen til Gud
og gennem alt, hvad sker
sendt på dit bud
engle, som vinker mig
nærmere, Gud, til dig
nærmere dig
Pas på!
Hjælp! Kom tilbage!
Af vejen!
Væk med jer!
Red mig! Red mig!
Bliv sammen!
Svøm væk fra skibet!
- Hjælp! - Svøm hen mod båden!
Vil De ikke engang gøre et forsøg, hr. Andrews?
PORTEN TIL DEN NYE VERDEN
- Hør, hvad laver du her? - Jeg vil have min mor.
Så må vi hellere finde hende. Kom med mig.
- Jeg kan ikke mere... - Kom her, hr. Farrell.
Kom så, hr. Farrell!
Op til rælingen!
Bliv sammen!
Svøm væk fra skibet!
Svøm væk! Svøm væk!
Pas på barnet!
Giv slip på mine ben!
Giv slip! Giv slip!
Nu sker det.
Svøm væk! Svøm væk!
Se der! Se!
Vi må bede en bøn.
Fader vor du som er i himlene
helliget vorde dit navn
komme dit rige
... og magten og æren i evighed. Amen.
Vi skal nok finde din mor.
Hvad fanden venter vi på? Folk ligger og drukner!
Vi må samle nogle af dem op!
Hvis vi sejler ind mellem dem, får de os til at kæntre.
Vi kan da ikke bare se til. Kom så, piger! Ro!
Det er mig, der bestemmer her.
- De taler til en dame. - Det er stadig mig, der bestemmer.
Du skal ikke komme for godt i gang, så ryger du i baljen. Ro så til!
Hør nu her. I får os alle sammen druknet!
Vi sejler tilbage efter overlevende. I må tage nogle af vores passagerer.
- Vi har ikke plads. - Sludder. I har plads til 20 mere.
Bare gør, som du får besked på. Undskyld. Pas på ryggen.
Kom så, frue. Jeg er frygteligt ked af det.
Jeg har fået mere end nok. Det er lige godt for galt.
- Jeg synes, vi skal vende om. - Så bliver vi bare trukket ned.
Vi burde gøre et forsøg.
Hvad siger De?
Her er trangt nok i forvejen. Jeg er yderst skidt tilpas.
Der er kun en af os, der er sømand. Lad os høre, hvad han siger til det.
Måske hvis vi venter, -
- til der er faldet ro på, så kan vi gøre et forsøg.
Venter, til de er døden nær, mener De.
Det tager ikke lang tid i denne kulde.
Den store damper, der affyrede raketter...
- Hvad er der med den? - Den er væk igen.
Den store damper, der affyrede raketter, er tilsyneladende væk.
- De affyrede ikke flere raketter? - Nej.
Hvad er klokken?
02.45.
- Indfør det i logbogen. - Javel.
Forsvind! Hold jer væk!
Der er ikke mere plads! I får os til at kæntre!
Væk med jer! Væk, der er ikke mere plads!
Hold dig væk! Du får os til at kæntre!
- Godt, tag det roligt. - Væk med jer! Væk!
Forsvind!
Held og lykke. Gud velsigne Dem.
Kom tilbage! Nej, kom tilbage!
Skub ham væk!
Tag jer så sammen!
- I må beherske jer! - Der er ikke plads!
Båden synker ikke endnu! Men det gør den, hvis vi ikke samarbejder.
- Enhver må redde sig selv! - Gør, som officeren siger!
Er det dig, gnist? Hvornår kan Carpathia være her?
Om en times tid.
Bølgerne begynder at tage til. Hør så godt efter, alle sammen!
Vent lidt.
Kom så, drenge. I skal nok klare den.
Tag jer af barnet...
Ret op!
Gå støt!
Venstre! Læn jer til venstre!
Læn jer til højre!
Gå støt!
Der er en, der er død.
- Er I sikre? - Ja.
Så læg ham i vandet.
Læn jer til venstre! Forsigtigt!
- Kan vi tage bageren om bord nu? - Ja, hal ham op.
Til højre! Til højre!
Gå støt!
Tak.
Undskyld, det er på grund af kulden.
Se! Ret forude!
Rolig, drenge.
Læn jer til højre!
Det er en officersfløjte. Så ror vi.
Læg roret styrbord. Det betyder til højre, frue.
Mit barn... Mit barn...
Den mand ryger en cigaret.
Det er en skandale i sådan en stund. Folk burde virkelig beherske sig.
Jeg vil have min mand...
Jeg fryser. Jeg fryser sådan...
Jeg fryser sådan...
Vi burde være der nu.
Der er ikke skyggen af skibet.
De må have oplyst forkerte koordinater.
Isbjerg bagbord for boven.
Én grad styrbord. Sæt farten ned.
Én grad styrbord!
Der er noget, der glimter.
Affyr en raket.
- Det er ude med os. - Klap dog i.
Uden vand eller mad. Vi har hverken kompas eller søkort.
- Er det ikke Nordstjernen? - Hvad nytte har vi af den?
Hvad var det?
Et stjerneskud eller et lyn.
Rend og hop, det var en raket!
Pat, se der!
Sid ned, de damer. I risikerer at miste fodfæstet.
De skal få et svar. Sådan.
Det kan de ikke undgå at se.
Se, min ven. Der kommer et skib. De affyrer raketter.
Lad mig være...
Kom nu, fat mod. Det er snart overstået.
Se raketterne. Se de dejlige raketter!
Er det mon Carpathia? Er De ikke glad for at se det?
Jo, jeg er glad. Men jeg er jo også i live.
- Hvis bare det havde været nærmere. - Hvis og hvis, hr. oberst.
Hold trit, hr. kvartermester!
Hvis vi havde sejlet lidt langsommere eller set isbjerget noget før, -
- så havde vi måske slet ikke ramt det.
Hvis vi havde haft redningsbåde nok til et skib af den størrelse, -
- så havde situationen været en helt tredje.
Måske, men De har intet at bebrejde Dem selv.
De har gjort mere, end man kan forlange af nogen. De er ikke...
Jeg ville have sagt, at De ikke er Gud, hr. Lightoller.
Det er ingen sømand. Jeg har sejlet, siden jeg var dreng.
Jeg har sågar oplevet forlis før. Jeg ved, hvad havet formår.
- Men dette er noget andet. - Fordi vi ramte et isbjerg?
Nej.
Fordi vi var så sikre.
Fordi selvom det skete, er det stadigvæk ufatteligt.
Jeg vil nok aldrig være sikker igen. Ikke på noget som helst.
Almægtige Gud, nådige fader.
Vi, dine uværdige tjenere, takker dig ydmygest -
- for din godhed og kærlighed mod os og alle mennesker.
Især mod dem, der nu ønsker at give dig pris og taksigelser -
- ved denne mindehøjtidelighed, der er blevet dem tilskikket.
Vi takker dig, fordi du har skabt os, bevaret os og velsignet os, -
- men frem for alt for din umådelige kærlighed og verdensfrelse -
- gennem vor herre Jesus Kristus, hans nådegave og evige herlighed.
Og vi beder dig:
Lær os at værdsætte dine mange velsignelser, -
- så vi af hjertet vil være evigt taknemmelige -
- og synge din pris, ikke kun med vore læber, -
- men gennem vort liv, ved at vie det til at tjene dig -
- og ved at leve for dit åsyn i fromhed alle vore dage -
- gennem Jesus Kristus.
Thi hans, dit og Helligåndens er æren og herligheden -
- i al evighed. Amen.
Amen.
Så er vi ved åstedet. Jeg tænkte, De gerne ville se det.
Tak, hr. kaptajn.
Vi fandt kun ét lig. Resten må være blevet ført væk af strømmen.
Vi leder naturligvis videre, indtil vi vender tilbage til New York.
- Hvor mange? - Vi har talt efter.
Vi har 705 overlevende om bord. Adskillige personer i bådene var døde.
- Så 1.500 er omkommet? - Ja.
- Undskyld, hr. kaptajn... - Ja, Cottam?
En besked fra Californian. De har lige hørt om Titanic.
De vil vide, om der er noget, de kan gøre.
Nej, der er intet. Alt, hvad der var menneskeligt muligt, er blevet gjort.
Men historien ender ikke her. De mange ofre var ikke forgæves.
I dag findes der redningsbåde til alle og døgnbemandet radioårvågenhed, -
- og sejlruterne på Atlanterhavet patruljeres af isbrydere, -
- der gør dem sikre for hele verdens befolkning.
Oversættelse: Henrik Thøgersen Scandinavian Text Service 2012